S-485/2016

Mál þetta, sem dómtekið var 31. mars sl., höfðaði lögreglustjórinn á Suðurnesjum með ákæru 14. nóvember 2016 á hendur ákærða, Ó-kk-þgf J-kk-þgf Ó-kk-þgf, kt. [...], [...], [...],:

I

Fyrir umferðarlagabrot með því að hafa, sunnudaginn 8. maí 2016, ekið bifreiðinni [...], um Hafnargötu, Reykjanesbæ, sviptur ökurétti og undir áhrifum ávana- og fíkniefna og þannig verið óhæfur til að stjórna bifreiðinni örugglega (í blóði mældist 220 ng/ml amfetamín, 75 ng/ml metamfetamín, 40 ng/ml kókaín og 285 ng/ml MDMA).

Telst háttsemi þessi varða við 1. mgr., sbr. 2. mgr. 45. gr. a. og 1. mgr. 48. gr. umferðarlaga nr. 50/1987, sbr. 1. mgr. 100. gr. sömu laga. M. 008-2016-6323

II

Fyrir umferðarlagabrot með því að hafa, laugardaginn 13. ágúst 2016, ekið bifreiðinni [...], austur Tjarnargötu og þaðan inn á Suðurgötu, Reykjanesbæ, sviptur ökurétti og undir áhrifum ávana- og fíkniefna og þannig verið óhæfur til að stjórna bifreiðinni örugglega (í blóði mældist 75 ng/ml amfetamín, 265 ng/ml MDMA og 35 ng/ml metýlfenídat).

Telst háttsemi þessi varða við 1. mgr., sbr. 2. mgr. 45. gr. a. og 1. mgr. 48. gr. umferðarlaga nr. 50/1987, sbr. 1. mgr. 100. gr. sömu laga. M. 008-2016-10596

III

Fyrir umferðarlagabrot með því að hafa, fimmtudaginn 8. september 2016, ekið bifreiðinni [...], um Glerárgötu, Akureyri, sviptur ökurétti.

Telst háttsemi þessi varða við 1. mgr. 48. gr., sbr. 1. mgr. 100. umferðarlaga nr. 50/1987.

M. 313-2016-7150

Þess er krafist að ákærði verði dæmdur til refsingar og til greiðslu alls sakarkostnaðar.

Þess er einnig krafist að ákærði verði dæmdur til sviptingar ökuréttar, skv. 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Með ákæru 16. janúar 2017 höfðaði lögreglustjórinn á Suðurnesjum annað sakamál, sem fékk málsnúmerið S-16/2017 hér fyrir dómi, gegn ákærða:

I

Fyrir umferðarlagabrot með því að hafa, þriðjudaginn 18. október 2016, ekið bifreiðinni [...], um Glerárgötu og Hvannarvelli, Akureyri, sviptur ökurétti og undir undir áhrifum ávana- og fíkniefna og þannig verið óhæfur til að stjórna bifreiðinni örugglega (í blóði mældist 150 ng/ml amfetamín og 1,8 ng/ml tetrahýdrókannabínól). M. 316-2016-8005

II

Fyrir eftirtalin brot framin laugardaginn 12. nóvember 2016:

1. Umferðarlagabrot, með því að hafa ekið bifreiðinni [...], um Þórunnarstræti, Akureyri, sviptur ökurétti og undir undir áhrifum ávana- og fíkniefna og þannig verið óhæfur til að stjórna bifreiðinni örugglega (í blóði mældist og 1,1 ng/ml tetrahýdrókannabínól).

2. Fíkniefnalagabrot með því að hafa haft í vörslum sínum 1,94 g hassi og 1,57 g marihúana sem fundust við leit lögreglu í úlpuvasa ákærða í kjölfar afskipta, sbr. ákærulið II/1. M. 316-2016-8618

Telst framangreind háttsemi ákærða samkvæmt ákæruliðum I. og II/1. varða við 1. mgr., sbr. 2. mgr. 45. gr. a. og 1. mgr. 48. gr. umferðarlaga nr. 50/1987, allt sbr. 1. mgr. 100. gr. sömu laga og háttsemi ákærða samkvæmt ákærulið II/2. við við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þess er einnig krafist að ákærði verði dæmdur til sviptingar ökuréttar, skv. 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006. Loks er þess krafist að gerð verði upptæk framangreind 3,51 g af kannabisefnum samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001, sbr. reglugerð nr. 848/2002.“

Með ákæru 27. febrúar 2017 höfðaði lögreglustjórinn á Suðurnesjum enn á ný sakamál gegn ákærða, sem fékk málsnúmerið S-77/2017 hér fyrir dómi, gegn ákærða:

I

Fyrir fjársvik, með því að hafa:

1. Föstudaginn 12. ágúst 2016, svikið út varning, samtals að fjárhæð kr. 70.294, í verslunum Byko, kt. [...], og Húsasmiðjunnar, kt. [...], með því að gefa upp við starfsmenn verslananna, í blekkingarskyni og án heimildar, að TSA ehf., kt. [...] væri greiðandi sem leiddi til þess ákærða var afhentur varningurinn og reikningar vegna viðskiptanna voru ranglega skuldfærðir á viðskiptareikning TSA ehf. Nánar tiltekið var um að ræða eftirfarandi:

2. Sunnudaginn 15. janúar 2017, á veitingastaðnum Hótel KEA, Hafnarstræti 89, Akureyri, svikið út veitingar, samtals að fjárhæð kr. 17.010, sem ákærði pantaði og neytti. Er kom að greiðslu tjáði ákærði starfsmönnum, í blekkingarskyni, að hann hygðist sækja fjármuni til í bifreið utan við staðinn og yfirgaf staðinn án þess að til greiðslu kæmi.

M. 316-2017-376

Telst framangreind háttsemi ákærða varða við 248. gr. almennra hegningarlaga nr. 19/1940.

II

Fyrir umferðarlagabrot, með því að hafa, laugardaginn 3. desember 2016, ekið bifreiðinni [...], norður Vesturlandsveg, við Fiskilæk, Hvalfjarðarsveit, sviptur ökurétti á 96 kílómetra hraða á klukkustund, að teknu tilliti til vikmarka, þar sem leyfður hámarkshraði er 90 kílómetrar á klukkustund.

Telst framangreind háttsemi ákærða varða við 2. mgr. 37. gr. og 1. mgr. 48. gr. umferðarlaga nr. 50/1987, allt sbr. 1. mgr. 100. gr. sömu laga. M. 313-2016-35125

Þess er krafist að ákærði verði dæmdur til refsingar og til greiðslu alls sakarkostnaðar

Mál þetta var þingfest 23. janúar 2017. Við fyrirtöku málsins 16. febrúar sl. var sakamálið nr. S-16/2017 þingfest og sameinað málinu. Þá var við fyrirtöku máls þessa 31. mars sl. þingfest sakamálið nr. S-77/2016 og það einnig sameinað málinu. Þar sem ákærði var ekki mættur í þinghald 31. mars sl., þrátt fyrir löglega birt fyrirkall, líkt og raunin hafði einnig verið við þingfestingu máls þessa, 23. janúar 2017, var málið dómtekið á grundvelli 1. mgr. 161. gr. laga nr. 88/2008 um meðferð sakamála.

Niðurstaða:

Svo sem fyrr var rakið mætti ákærði hvorki við þingfestingu málsins né við fyrirtöku þess 31. mars sl. þrátt fyrir að í báðum tilvikum hefði legið fyrir löglega birt fyrirkall. Í síðarnefnda þinghaldinu var málið dómtekið á grundvelli 1. mgr. 161. gr. laga nr. 88/2008 um meðferð sakamála.

Með vísan til áðurgreindrar lagagreinar verður dómur lagður á málið þrátt fyrir útivist ákærða þar sem framlögð gögn þykja nægileg til sakfellingar og önnur skilyrði ákvæðisins eru hér einnig uppfyllt. Brot ákærða teljast því sönnuð og varða þau við tilgreind laga- og reglugerðaákvæði í ákæru.

Samkvæmt vottorði sakaskrár ríkisins á ákærði nokkurn sakaferil að baki og var hann á árunum 2004 til 2009 ítrekað sviptur ökurétti ævilangt vegna brota gegn umferðarlögum. Ákærða var veitt heimild til ökuréttar á ný 15. september 2015 en með dómi Héraðsdóms Reykjavíkur 13. janúar 2016 var hann dæmdur til greiðslu 484.000 króna sektar og til þess að sæta sviptingu ökuréttar í tvö ár frá 8. júní 2016 fyrir brot gegn 45. gr. a. umferðarlaga og fíkniefnabrot.

Ákærði er í málinu sakfelldur fyrir fjársvik og fíkniefna- og umferðarlagabrot. Upplýst er að ákærði hefur eftir að hann framdi brotin tekið sig á og hefur hann undanfarna mánuði verið í vímuefnameðferð. Að því gættu og að brotum ákærða virtum þykir refsing hans samkvæmt 77. gr. almennra hegningarlaga nr. 19/1940 hæfilega ákveðin fjögurra mánaða fangelsi. Eftir atvikum þykir mega fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga.

Samkvæmt framansögðu hefur ákærði nú ítrekað brot gegn ákvæði 45. gr. a. umferðarlaga. Því verður ákærði í samræmi við kröfugerð ákæruvalds, að teknu tilliti til fjölda brotanna og með vísan til 101. og 102. gr. umferðarlaga nr. 50/1987, sviptur ökurétti í fjögur ár frá 8. júní 2018 að telja, en þann dag rennur ökuréttarsvipting ákærða samkvæmt fyrrnefndum dómi Héraðsdóms Reykjavíkur sitt skeið á enda.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerð upptæk þau 1,94 grömm af hassi og 1,57 grömm af marihúana sem lögregla haldlagði við rannsókn málsins.

Með vísan til sakfellingar ákærða, sbr. 1. mgr. 218. gr. laga nr. 88/2008 um meðferð sakamála, verður honum gert að greiða allan sakarkostnað málsins. Ákærði greiði því samkvæmt framlögðum sakarkostnaðaryfirlitum samtals 749.124 krónur, auk þóknunar tilnefnds verjanda ákærða á rannsóknarstigi, J-kvk-þgf Ó-kvk-þgf A-kvk-þgf hdl., sem hæfilega þykir ákveðin 84.320 krónur að virðisaukaskatti meðtöldum. Ákærði greiði því samtals 833.444 krónur í sakarkostnað.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, Ó-kk-nf J-kk-nf Ó-kk-nf, sæti fangelsi í fjóra mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Ákærði sæti sviptingu ökuréttar í fjögur ár frá 8. júní 2018 að telja.

Ákærði sæti upptöku á 1,94 grömmum af hassi og 1,57 grömmum af marihúana.

Ákærði greiði 833.444 krónur í sakarkostnað.

K-kk-nf H-kk-nf